ไอซิสคือแรงดลใจ ออสเตรเลียสกัดแผนร้าย เตรียมลงมือวันรำลึกทหารผ่านศึก
ชาวออสซี่สยองหนักตำรวจออสเตรเลียสามารถสกัดแผนก่อการร้าย จับกุม 5 ผู้ต้องสงสัย ได้แรงดลใจจากกลุ่มไอซิส วางแผนใช้มีดทำร้ายเจ้าหน้าที่ตำรวจในวันรำลึกทหารผ่านศึกสมัยสงครามโลกครั้งที่ 1 ที่เมืองเมลเบิร์น ขณะที่รักษาการอธิบดีสำนักงานตำรวจชี้ ยังไม่มีหลักฐานถึงขั้นจะลงมือฆ่า ตัดศรีษะ,สำนักข่าวต่างประเทศรายงานข่าวที่ทำให้ชาวออสเตรเลียต้องขวัญผวา กลุ่มติดอาวุธหัวรุนแรง รัฐอิสลาม หรือ ไอซิส ที่เคลื่อนไหวก่อเหตุสุดโหดในอิรักและซีเรีย กำลังมีอิทธิพลต่อกลุ่มคนหัวรุนแรง โดยเฉพาะคนหนุ่มในประเทศออสเตรเลีย เมื่อสำนักงานตำรวจแห่งชาติออสเตรเลียได้แถลงข่าวต่อสื่อมวลชน เมื่อ 18 เม.ย. ว่า เจ้าหน้าที่ตำรวจออสเตรเลียสามารถทลายแผนการณ์ร้ายของกลุ่มคนที่ได้รับแรงดลใจจากกลุ่มไอซิส วางแผนจะลงมือก่อเหตุรุนแรงโดยใช้มีดทำร้ายเจ้าหน้าที่ตำรวจ ในงานพิธีรำลึกทหารผ่านศึกชาวออสเตรเลียและนิวซีแลนด์ ที่เสียชีวิตในสมัยสงครามโลกครั้งที่ 1 หรือเรียกว่า วันแอนแซค (Anzac Day) ที่นครเมลเบิร์น เมืองเอกของรัฐวิกตอเรีย ในสัปดาห์หน้า,เนล กอจ์ฮาน รักษาการรองอธิบดีสำนักงานตำรวจแห่งชาติ ออสเตรเลีย เปิดเผยต่อผู้สื่อข่าวว่า เจ้าหน้าที่ตำรวจได้จับกุมผู้ต้องสงสัย 5 คน ในจำนวนนี้เป็นหนุ่มวัยรุ่นอายุ 18 ปี รวมอยู่ด้วย 2 คน ด้วยข้อหามีแผนการก่อการร้าย พร้อมมีหลักฐานบ่งชี้ว่า ผู้ต้องสงสัยก่อการร้ายเหล่านี้ มีแผนเตรียมลงมือก่อเหตุรุนแรง เนื่องจากได้รับอิทธิพลทางความคิดจากกลุ่มไอซิส ขณะที่มีรายงานว่า ทางการออสเตรเลียได้ระดมกำลังตำรวจถึงราว 200 นาย ในปฏิบัติการจับกุมกลุ่มต้องสงสัยก่อการร้ายในเมืองเมลเบิร์น เมื่อช่วงเช้าวันเสาร์ที่ 18 เม.ย.,สำนักข่าวบีบีซี รายงานด้วยว่า ขณะที่เจ้าหน้าที่ตำรวจหลายคน เผยถึงแผนการร้ายของผู้ต้องสงสัยทั้ง 5 คน ว่า มีแผนจะใช้ อาวุธที่มีความแหลมคม ในการลงมือก่อเหตุในวันแอนแซค ทว่า รักษาการรองอธิบดีสำนักงานตำรวจแห่งชาติออสเตรเลีย กล่าวว่า ยังไม่มีหลักฐานใดบ่งชี้ ผู้ต้องหาเหล่านี้มีแผนถึงชั้นจะใช้มีด ตัดศีรษะ,ด้านนายกรัฐมนตรีโทนี แอบบ็อตต์ แห่งออสเตรเลีย ได้แถลงข่าวพร้อมกับ ไมเคิล ฟีแลน รองอธิบดีกรมตำรวจแห่งชาติออสเตรเลีย ที่นครซิดนีย์ เมื่อ 18 เม.ย. โดยเรียกร้องให้ประชาชนออกมาร่วมงานพิธีรำลึกทหารผ่านศึกสมัยสงครามโลกครั้งที่ 1 กันเหมือนเดิม สิ่งที่ดีที่สุดที่เราสามารถทำได้ในการต่อสู้กับการก่อการร้าย คือ การใช้ชีวิตตามปกติ นายกรัฐมนตรีออสเตรเลีย กล่าว พร้อมให้ความมั่นใจต่อชาวออสเตรเลียว่า ทางการกำลังทำทุกอย่างเท่าที่จะทำได้ เพื่อรักษาความปลอดภัยให้แก่ประชาชน
ชาวออสซี่สยองหนักตำรวจออสเตรเลียสามารถสกัดแผนก่อการร้าย จับกุม 5 ผู้ต้องสงสัย ได้แรงดลใจจากกลุ่มไอซิส  วางแผนใช้มีดทำร้ายเจ้าหน้าที่ตำรวจในวันรำลึกทหารผ่านศึกสมัยสงครามโลกครั้งที่ 1 ที่เมืองเมลเบิร์น
กลุ่มไอซิส,กลุ่มไอเอส,อิทธิพล,ออสเตรเลียสกัดแผนร้าย,ตำรวจ,ออสเตรเลีย,จับกุม,ผู้ต้องสงสัย,วันรำลึกทหารผ่านศึก,สงครามโลกครั้งที่1,เมืองเมลเบิร์น,ได้รับอิทธิพล,ข่าว,ไทยรัฐออนไลน์,ข่าวต่างประเทศ